ב 24 לחודש התארגנה כיתת הגן לעריכת מסיבת יום הולדת לריתאג´. ההכנות החלו משעות הבוקר עם פעילות לחשיפת הילדים לחגיגות וליום המיוחד והמהנה שהולך להיות. המסיבה נערכה בחדר האוכל המרווח ומאפשר פעילות תנועתית.
צוות הכיתה דאג לקשט את החדר בבלונים, סרטים צבעוניים, שלטי ברכה וכל אשר ימשוך את תשומת לב הילדים ויקדם אווירה חגיגית.
עם הגעת המשפחה, התחילה המסיבה. תחילה המטפל במוסיקה – בשיר – פתח בנגינה בגיטרה ובשירה לריתאג´, ולאחר מכן ערכנו מגוון פעילויות מהנות עם מדריכת התנועה נירוז שכללו בועות סבון, מצנח וריקודים (ריתאג´ עם שאר הילדים) עם אפשרות בחירת קצב המוזיקה. בסוף כיבינו את האור, הדלקנו את הנרות, איחלנו ברכות ושרנו לריתאג´ שתמו לה ארבע שנים.
משפחתה של ריתאג´, ילדי הגן וצוות הכיתה שיתפו פעלוה ביחד. אווירה עליזה, מהנה וכיפית שררה בחדר. מרגש ביותר היה לראות את ריתאג´ מחייכת, נהנית ומוציאה קולות של שמחה ביום הולדתה. האושר בעיני ילדינו הוא האתגר לעוד ועוד חגיגות משמחות.